A	B	C	D	
1.	A konstrukció megnevezése	2022. évi kifizetés 
(milliárd Ft)	Összes keret 
(milliárd Ft)	Rövid ismertetés	
2.	Innovációs Alaprész 	
3.	Piacvezérelt vállalati KFI támogatása	7,6911	40,4673	A vállalkozások kutatás-fejlesztési és innovációs tevékenységét támogatja piacképes termék, technológia, szolgáltatás kifejlesztése érdekében.	
4.	Gyorsítósáv program	2,8949	12,85	A program a gyors növekedésre képes és jelentős hazai hozzáadott értéket felmutató társaságok támogatását célozza.	
5.	Iparjog	0,2	0,3	A program célja a szellemitulajdon-védelem eszköztárának tudatos, versenyképességet erősítő, minél szélesebb körű alkalmazásának támogatása.	
6.	Nemzetközi programok 	1,0	6,0	Bilaterális és multilaterális tudományos és technológiai (TéT) programok 
és a Horizont Európa keretprogramban való hazai részvétel ösztönzése, 
a kapcsolódó partnerségi programokban való magyar részvétel elősegítése.	
7.	Kompetencia Központok	1,0	20,7	A program célja a vállalati oldal K+F igényét folyamatosan kiszolgálni képes, költségvetési és nonprofit kutatóintézetek, egyetemi és vállalati kutatóhelyek alapjain mátrixszervezetként működő tudásközpontok létrehozása, amelyek nagy tématerületi, társadalmi kihívásokra koncentrálnak.	
8.	Startup Program	1	8,5	A program célja az innováció ösztönzés és az innovatív kis- és középvállalkozások létrehozásának támogatása az egyetemi innovációs ökoszisztéma hallgatók vagy doktoranduszok legjobb projektjeinek támogatása az intézményeken keresztül.	
9.	Innovációs Alaprész részösszeg	13,7860	88,8173 		
10.	Kutatási Alaprész	
11.	Új Nemzeti Kiválóság Program	0,6793 	4	A nemzeti felsőoktatási kiválóságról szóló 24/2013. (II. 5.) Korm. rendelet 18. §-a alapján a nemzeti felsőoktatási kiválóság ösztöndíjak fedezetét az NKFI Alap költségvetésében kell megtervezni. A nemzeti felsőoktatási kiválósági ösztöndíj keretében kerülnek meghirdetésre az Új Nemzeti Kiválóság Program pályázatai, amelyek célja, hogy támogassák a hazai kutatói és alkotóművészi utánpótlást, a tudományos és művészeti pályán való elindulást, majd pályán tartást, valamint a nemzetközi szinten is kiváló tapasztalt kutatók és alkotók kutatómunkáját. A program 2020-tól kibővült a pályájuk kezdeti fázisában lévő, friss tudományos fokozatot szerzett (illetve azt rövid időn belül megszerző) fiatalok támogatásával.	
12.	Posztdoktori és fiatal kutatói kiválósági program és Kutatási témapályázatok (“OTKA”)	3,8174	13,5	A kutatási témapályázatok célja a kutatói kiválóság megerősítése – tematikus megkötés nélkül – olyan kutatói kezdeményezésű, ígéretes alapkutatási projektek támogatásával, amelyekből világviszonylatban is kiemelkedő tudományos eredmények várhatók, növelve ezzel a hazai kutatók és kutatási intézmények nemzetközi elismertségét. 
A posztdoktori és fiatal kutatói kiválósági program a jelentős kutatási eredményt felmutató országokban bevett gyakorlatnak megfelelően a kutatói életpálya kezdetén járó kiváló kutatók támogatását célozza meg két lépcsőben. Az egyik alprogram a friss posztdoktorok kutatói pályán történő elindulását segíti. A másik alprogram célja – tematikus megkötés nélkül – a fiatal kutatók posztdoktori időszakuk után kezdeményezett kutatásának támogatása a kiemelkedő tudományos eredmények elérése érdekében.	
13.	Élvonal – Kutatási Kiválósági Program	0,6	3	A program a legdinamikusabb alkotási szakaszban lévő, kiváló, a nemzetközi tudományos világ élmezőnyébe tartozó kutatókat ösztönzi, akik szakterületük formálóiként, iskolateremtő vezető kutatóként ígéretes kutatási projektjeik megvalósításával hozzájárulnak Magyarország fejlett országokhoz történő felzárkózásához. A Program európai szinten is különleges, mivel az EU kutatási támogatások “seal of excellence” logikáját követi.	
14.	Kooperatív Doktori Program	0	2,832	A Kooperatív Doktori Program célja, hogy a kutatás-fejlesztés-innováció területén tovább bővítse azon munkavállalók létszámát – elsődlegesen az MTMI (matematikai, természettudományi, műszaki és informatikai) területeken –, akik szakmai ismereteiket a legfrissebb tudományos kutatási eredményekkel kívánják gyarapítani, és elkötelezettek tudásuk társadalmi és gazdasági hasznosításában.	
15.	Stratégiai K+F Műhelyek	0 	3,0 	A program célja, hogy az innovációs ökoszisztéma szereplői által működtetett K+F műhelyek részéről társadalmi-gazdasági szükségletekre érdemben reagálni képes, újdonságtartalommal rendelkező KFI megoldások kerüljenek kidolgozásra, hazai viszonyokra adaptálásra. A program különböző társadalmi, gazdasági, környezeti problémák megoldására olyan újszerű megoldások kifejlesztését vagy kutatását támogatja, amelyek hatékonyabbak, eredményesebbek vagy fenntarthatóbbak a már létező megoldásoknál.	
16.	Selye János Diáklabor hálózat kiépítése	0,5 	2	A kutatói utánpótlás hosszú távú biztosítását a kutatói életpályák iránti érdeklődés felkeltése alapozza meg, melyet segítve sor kerül a Diáklabor hálózat fejlesztésére. A diáklaborok ennek érdekében a műszaki, természettudományi, matematikai és informatikai (MTMI) területen kínálnak diákok vagy diákcsoportok számára fejlesztőprogramokat és olyan foglalkozásokat, amelyek elsősorban a diákok saját tevékenységére épülnek.	
17.	Kutatási Alaprész részösszeg	5,5967	28,332		
18.	Nemzeti Laboratóriumok Alaprész	
19.	Nemzeti Laboratóriumok	5,1292	26,68	A digitális átalakulás korszakában a tudásátadás és -csere felértékelődő forrását a hálózatok képezik, melyre tekintettel a Nemzeti Kutatási, Fejlesztési és Innovációs Hivatal a Kulturális és Innovációs Minisztérium szakpolitikai támogatásával a nemzetgazdaság számára különösen perspektivikus területeken olyan tudásközpontok, Nemzeti Laboratóriumok létrehozását és működtetését kívánja támogatni, amelyek az egyes szakterületek kiemelkedő tudományos csomópontjaivá válhatnak.	
20.	Nemzeti Laboratóriumok Alaprész részösszeg	5,1292 	26,68		
21.	Az alaprészek 2022. évi új kifizetési kötelezettsége	24,5119 			
22.	2022. évi pályázatok keretösszege		143,8293